17 vas na hul staatskantoor aan die brand steek | Maroela Media
Altesaam 17 verdagtes sal na verwagting Woensdag in die Mmabatho-landdroshof in Noordwes verskyn op aanklagte van brandstigting. Dit volg na hulle glo die hoof van die departement van ekonomiese sake in Noordwes se kantoor aan die brand gesteek het.
Kapt. Tlangelani Rikhotso, woordvoerder van die polisie, sê die Valke saam met lede van die polisie se speurdiens, misdaadintelligensie en taktiese reaksiespan, het die 17 verdagtes Dinsdag in die Ramosadi-nedersetting, digby Mahikeng in Noordwes, in hegtenis geneem.
Rikhotso sê die groep boosdoeners het na bewering na die departement van ekonomiese sake se kantoor gegaan om die hoof te soek. Nadat hulle ingelig is dat die hoof nie daar is nie, het hulle glo sy kantoor aan die brand gesteek.
Rikhotso sê dit word beweer dat die brandstigting met tenderonreëlmatighede verband hou.
En môre is hulle uit op borg van R50. Dis mos hoe dit werk in ons mooie wettelose land.
Hul straf moet herstelwerk van gebou insluit met strawwe hande arbeid
Steek goed aan die brand en gooi klippe as jy nie jou sin kry nie….siestog, hoe primitief.
Hierdie mense moet as misdadigers beskou word maar ongelukkig word hulle in SA steeds as slagoffers beskou.
Wanneer gaan die Howe tog insig kry en nie net die brandstigters ligweg vermaan met 'n boete of' n paar maande gratis verblyf.
Dit is Tyd dat hulle ordentlik gestraf word om lewens lank ten minste 30 tot 50% van hulle salaries oor te betaal vir die skade wat hulle aangerig het. Dan sal hulle verstand kry